text: 50 fodbold-bilister fik hilsen ved Blue Water Arena
  24 juli 2016 kl. 10.11
  Der blev uddelt 50 hilsener med oplysning om p-reglerne omkring Blue Water Arena, da Esbjerg lørdag eftermiddag mødte FCK.
  Bilisterne slap for bøder og afgifter -men fik en hilsen med indskærpelse af reglerne.
  - Efter flere tilløb er det nu alvor og det kan fremover blive en dyr fodboldtur, hvis bilen parkeres mod reglerne eller til gene for færdslen, siger vagtchef Anders Hansen , Syd- og Sønderjyllands Politi til TV SYD.
  At blisterne slap med vejledning og henstilling i går var måske kun en lille trøst oven på Esbjergs forsmædelige nederlag på 4-0 til FCK.
  Det er ulovligt at parkere på Gl. Vardevej og flere ved Blue Watwer Arena, men der har hidtil været en lempelig tilgang til at håndhæve p-forbuddet under de store sportsbegivenheder.
  Ca. 50 bilejere fik ifm. superligakamp en hilsen i frontruden pga. uhensigtsmæssig parkeringsadfærd.  #politidk
  
  